open-index/open-wikipedia-markdown huggingface dataset:
بويتيوس

**أنيكيوس مانلوس سيويرينوس بويتيوس** لمعروف ب ختيصار ب **بويتيوس** (مزيود ف جوايه 480، توفى ف 524) كان سيناطور، قنصول، توارخي و فيلسوف روماني لي عاش ف لبدية د لقرون لوسطانية. كان أكبر لمساهمين ف لحاراكة د الطرجامة د لأعمال ليونانية لكلاسيكية من ليونانية لبالية ل اللاتينية، من اللوالا لي أسسو لفلسفة السكولاستية، و معا كاصيوضوروس *Cassiodorus*، كيتّعتابرو بجوج لقادا ديال الدارسين لمسيحيين د لقرن 6.

بويتيوس تّولد ف روما، شي عيمان مورا ما طاحت لإمبراطورية الرومانية لغربية. كبر يتيم و رباه قنصول روماني سميتو سيماكوس. تقن ليونانية و اللاتينية من صغرو، و ولّا سياسي كبير تحت مملكة لڭوط الشرقيين. ف عمر د 25 عام خدا لمنصب د سيناطور، و على 33 عام ولّا قنصول. من بعد ختارو لماليك طيوضوريك لعضيم مستشار ديالو.

ف محاولة منو باش يوفّق مابين لفلسفة د أفلاطون و أرسطو معا اللاهوت لمسيحي، بويتيوس حاول باش يطرجم جميع لأعمال لكلاسيكية ليونانية ل اللاتينية. و كتب تا تحاليل و تعليقات على لأعمال ديال نيكوماكوس *Nicomachus*، پورفيريوص *Porphyrios*، و كيكيرو *Cicero*. كتب بزاف تا على لموسيقى، لماط، و اللاهوت. وخا ماقدرش يكمل الطرجامات ديالو قبل مايموت على عمر د 44 عام، هاد لخدمة لي دار عندها فضل كبير ف لمحافضة على لأعمال د أرسطو تال لفترة د لعاودولادة.

وخا كان ناجح ف لمناصب ديالو، بويتيوس خلق بزاف د لعديان بسباب فضحو ل لفساد بين لأعضاء د لحوكومة. بعدما دافع على كايكينا ألبينوس ضد تهمة ب لمشاركة ف مؤامرة، لماليك طيوضوريك شدو ف لحبس ف 523. فاش كان ف لحبس جاتو لغمة، و ألّف كتاب ديالو ب عنوان "على لمواساة د لفلسفة"، لي هوّ طريطي فلسافي على لمصير، لموت، و مسايل خرين، لي ولّا من أشهر لكتوبا د لفلسفة ف لبدية د لقرون لوسطانية.

ف 524، تم التعديب و لإعدام ديالو، و كيتّعتابر شهيد عند لكنايس لمسيحية.

## مصادر

## مزاود
* 
* 


تصنيف:فيلسوف روماني قديم
تصنيف:وفيات 524
تصنيف:كاتب روماني قديم
تصنيف:ناس تزادو ف روما
تصنيف:زيادة 480
وزلان (أيت كيزت)

**وزلان** هوّ دوار مجمع كاين ف جماعة أضار، دائرة إغرم، إقليم تارودانت، جهة سوس ماسة ف لمغريب. هاد دّوار كينتامي ل مشيخة أيت كيزت لي كتضم 2 د دّواور. لعاداد د سّكان ديالو واصل ل 121 شخص على حساب لإحصاء الرسمي د عام 2014.

## إحصائيات
### إحصائيات عامة
عدد السكان ديال وزلان نقص ب 8.3% و عدد لفاميلات ماتبدلش ب 0.0% مابين 2004 و 2014. ف 2014، عدد لبالغين كان 86 واحد، منهوم 21 دكور و 65 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:200
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:132 width:25 text:132 textcolor:black  fontsize:8px
  bar:2014 color:red width:1 
   from:0 till:121 width:25 text:121 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:40
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:33 width:25 text:33 textcolor:black  fontsize:8px
  bar:2014 color:red width:1 
   from:0 till:33 width:25 text:33 textcolor:black  fontsize:8px


### التسكويل
ف 2014، نسبة د التسكويل واصلة ل 0%، و نسبة د لأمية واصلة ل 100.0%.

### لخدمة
ف 2014. نسبة د الناس النشيطين ف دوار وزلان واصلة ل 63.27%، و نسبة د الشوماج واصلة ل 12.79%.

## نوطات

## مصادر

تصنيف:دوار ف لمغريب
تصنيف:دوار ف إقليم تارودانت
تصنيف:مقالات زادهوم داريجابوت
برصلونة

**برصلونة** مدينة صبليونية و لعاصيمة د إقليم برصلونة و لعاصيمة و أكبر مدينة ف لمنطقة د كاطالونيا لي عندها حكم داتي.

التاريخ لمكتوب كيڭول بلي برصلونة أسسوها إما لفينيقيين ولّا لقرطاجيين، و كانت مركز تجاري على لبحر تابع ليهم.

## مصادر


تصنيف:مدون د سپانيا
رومان (توضيح)

هادي صفحة د التوضيح، كلمة **رومان** يمكن يكونو عندها هاد لمعاني:

* رومان: شعب قديم كان عايش ف لمناطق لي تابعة ل الجمهورية الرومانية، لإمبراطورية الرومانية، و لإمبراطوريات لي تبعوها (لإمبراطورية الرومانية الشرقية و لإمبراطورية الرومانية لغربية)
* ناس د مدينة روما ف الطاليان
* برية ل الرومان لي كيتّختاصر ب "الرومان" و هوّ لكتاب السّات ديال لعهد الجديد ف لمسيحية

## شوف تا
* رومانيين
* رومانيا
* الرماني

تصنيف:صفحة توضيح
دولة

[تصغير|إجتماع ديال [حوكومة د كوصوڤو]]
**الدولة** هيّ، بشكل عام، واحد لمونضامة سياسية مركازية لي كاتفرض و كاتضمن التطبيق ديال مجموعة د لقواعد فوسط واحد الجماعة د السكان ف شي تيريطوار. كاين ختيلاف على التعريف الدقيق ديال الدولة. واحد من التعاريف لي مخدّم بزاف هوّ ديال الصوصيولوڭ ماكس ويبير، لي كيڭول بلي "الدولة هيّ كيان سياسي لي كيحتاكر التخدام الشرعي د لعنف"، مي كاينين تعريفات خرين منتاشرين. عدم وجود دولة ماكيمنعش لوجود ديال مجتمع، لي كايتسمى ف هاد لحالة "مجمتع بلا دولة". لمستوى د لحكامة ديال دولة، لي كاتلعب فيها لحوكومة دور أساسي ف لمجتمعات لعصرية، هوّ الساس علاياش كايبان مستوى النجاح ؤلا لفشل ديالها. الدولة وخا تبقى عندها سلطة ب السمية، يلا ماكانش قادرة باش تحقق لأمن النسبي ديال لمواطنين و السكّان و أدنى مستويات لمعيشة لمقبولة ف التيريطوار ديالها، بحيت كاتعم فيه حالة ديال لفوضا و السيبة بشكل كامل، كاتّعتابر دولة فاشلة.

أغلبية د لبلدان كاتكون فيهوم دولة وحدة لي كاتسيرها ف إطار تقسيم إداري. الدولة تقدر تكون دولة مركازية ؤلا فيديرالية. ف لحالة التانية كاتجمع كيانات سياسية شبه مستاقلة لي كلا وحدة كاتحكم تيريطوار ديالها (متلا لميريكان ؤلا ألمانيا).

ف التاريخ، ل ألاف السنين بنادم عاش ف إطار دول. ف لفترة لقبلتاريخية، كان بنادم كيعيش ف مجتمعات بلا دولة. الشكال اللولين د الدول بانو هادي علاين 5500 عام بعدما تطورو لمدون اللولين و لإختراع د لكتابة. معا مرور الزمان، تطورو دول ب نضريات مختالفين لي كيبررو لوجود ديالهوم، بحال لحق الرباني، لكونطرا لإجتماعي و غيرهوم. ليوم أكتر شكل الدولة منتاشر هوّ الدولة لقومية (دولة كاتحكم شعب عندو هوية مشتاركة). الدول مولات سيادة كاتكون عندها سيادة كاملة على التيريطوار ديالها و قدرة على التعامل و لمفاوضة معا دول خرة مولات سيادة. أي إدعاء ديال شي جماعة بلي عندها لحق باش تبني دولة على شي تيريطوار، كيكون محدود ب درجة لإعتراف ديال دول خرة ب هاد لحق.

## مصادر

## بيبليوڭرافيا

* 
* 
* 
* 
* 
* 
* 
* 
* 
* 
* 
* 
* 
* 
* 
* 


تصنيف:نواع التقسيمات لإدارية
تصنيف:جغرافيا سياسية
سادي كارنو

**نيكولاس ليونارد سادي كارنو** (بلحروف اللاتينية Nicolas Léonard Sadi Carnot، تزاد ف يونيو 1796 ومات ف 24 غشت 1832) هو أنجينيور فرانساوي تخرج من مدرسة پوليتيكنيك د باريس و تشهر ب لمساهمات ديالو ف مجال التيرموديناميك. ف عام 1982 كارنو غايخرج لكتاب لوحيد ديالو لي سميتو *تأملات ف الجهد لحركي د لعافية*. هاد لكتاب كايتعتبر من ركايز د علم التيرموديناميك وعليه بناو رودولف كلاوسيوس و لورد كيلڤين لپرانسيپ تاني د التيرموديناميك و لونطروپي.

عائلة كارنو كانت من العائلات المعروفة ف فارنسا ف ديك لوقت، باه هو لازار كارنو لي كان واحد لماطيماتيسيان معروف و واحد من القادة د الجيش د فرانسا لي كان ضد التورة لفرانساوية.

## مصادر

## لمزاود
* تأملات فالجهد لحركي تلعافية


تصنيف:زيادة 1796
تصنيف:ناس تزادو ف باريز
تصنيف:وفيات 1832
تصنيف:ناس توفاو ف باريز
تصنيف:فيزيسيان
تصنيف:ماطيماتيسيان
كيكيرو

**ماركوس توليوس كيكيرو** ؤلا **سيسيرو** (مزيود ف 3 يناير 106 ق.م، توفى ف 7 دجنبر 43 ق.م) هوّ سياسي، راجل د الدولة، محامي، فيلسوف و كاتب روماني. ف لأزمة السياسية د الجمهورية الرومانية، كان كيكيرو كيساند لحيزب د لؤپتيماطيس لي كايدعم السلطة ديال مجلس الشيوخ الروماني. و كيتّعتابر أعضم خطيب و كاتب نتري عند الرومان، ب فضل لخطابات ديالو ف مجلس الشيوخ، و الستيل ديالو كيتسمى "لبلاغة لكيكيرونية" (). كيكيرو كبر ف فاميلة مرفحة، و تلقى التعليم ديالو ف ليونان و ف روما، و كان شد منصب ديال قنصول ف عام 63 ق.م.

التأتير ديالو على اللوغة اللاتينية كان كبير بزاف. كتر من تلت رباع لكتابات اللاتينية لي بقاو من لفترة فاش عاش ل حد ليوم، ألّفهوم كيكيرو. كيڭولو لحرايفيا د لأداب بلي بزاف د لكتابات اللاتينية لي تدارت موراه تال لقرن 19 كانت إما رد فعل ل الستيل ديالو ؤلا رجوع ليه، ماشي غير ف اللاتينية براسها مي بشكل عام تا ف اللوغات لؤروپية. كيكيرو ختارع شلا كلمات و أساليب (نيولوجيزم)، بزاف منها ف الطرجامات ديالو د لفلسفة ليونانية ل اللاتينية، بحال *evidentia*، *generator*، *humanitas*، *infinitio*، *qualitas* ، *quantitas*، و غيرهوم.

وخا كان كيكيرو خطيب بارع و محامي ناجح، كان كيعتابر لكاريير السياسية ديالو أهم إنجاز ف حياتو. ف لفترة فاش كان قنصول، طرات مؤامرة كاتيلينا لي تدارت فيها محاولة إنقلاب على لحوكومة ف روما ب تدبير هجوم من برا. كيكيرو قضى على لإنقلاب، و دار قرار متير للجدل ملي أمر ب إعدام 5 من لمتآمرين بلا محاكمة. ف لحروب لأهلية لي عرفها لقرن اللول ق.م، و الديكتاتورية د يوليوس قيصر، كان كيكيرو كيدعو ل الرجوع ل التقاليد ديال الجمهورية الرومانية. بعد لإغتيال ديال قيصر، كيكيرو ولّا لعدو ديال ماركوس أنطونيوس ف الصراع على لحكم، و هجم عليه ف عدد لخطابات ديالو. لجنة التريومڤيرا التانية عتابرات كيكيرو "عدو د الدولة"، و تم لإعدام ديالو ف 43 ق.م. الراس و ليدين لمقطوعين ديالو تعرضو ف مكان عمومي ف روما لي كان كيتسمى "روسطرا".

على حساب شي توارخيا، لمعاودة د لإكتشاف ديال مخطوطات بريات كيكيرو ف لقرن 14، تقدر تكون من بين لأسباب ديال لبدية د لعاودولادة ف ؤروپا. كيتّعتابرو لأعمال ديالو بشكل عام، من بين لكتابات لأدابية لي كان عندها أكبر تأتير على التقافة د بنادم ف لعالم كامل، و أتر ف كتّاب و فلاسفة معروفين بحال دجون لوك، ديڤيد هيوم، مونطيسكيو، و إدموند بورك.

## السمية
ف لكتابات لعربية كيتسمى ""، و ب لفرانساوية  *سيسرون*.

## مصادر


تصنيف:كاتب روماني قديم
تصنيف:فيلسوف روماني قديم
تصنيف:زيادة 107 قبل لميلاد
تصنيف:وفيات 43 قبل لميلاد
ليمن (سياسة)

[تصغير|پوسطيرة ضد ال[شيوعية ف روسيا (جوايه 1932)]]
**لِيمن دْ السياسة** ؤلا **الجْناح اللِيمني** هما بزاف ديال الفكار و لإديولوجيات السياسية لي كيعتابرو بلي شي نواع د لأنضيما الجتيماعية و لهيراركيات عاديين و مزيانين و مرغوب فيهوم، و بشكل عام كيدعمو لقانون الطبيعي، السلطة، لملكية لخاصة و التقاليد ف لقتيصاد و ف السياسة. لهيراركيات و اللامساواة كيتشافو من هاد لمنضور كا نتيجة طبيعية ل لإختلافات لإجتماعية، و التنافس ف لإقتصاد د السوق.

الضد ديال ليمن ف السياسة هوّ ليسر السياسي لي بشكل عام كيسعى ل تحقيق لمساواة ف لمجتمع و كيعارض الطبقية.

## مصادر


تصنيف:سياسة
سيسطيم تاع سميات الضومينات

تصغير|سرباي د DNS كايتبّع الپروطوكول المعاود RFC 1034 باش يطرجم سمية الضومين المكاليفي كامل ديال "www.wikipedia.org" للادريسة د ليپي IP المواتية ليه

**السيسطيم تاع سميات الضومينات** (بالنڭليزية: **Domain Name System** اللي كايتختاصر ل **DNS**) هو واحد السيسطيم د السميات هيرارشي ؤ موزع موجّه ل لورديناطورات، السرابس ؤ موارد ؤخرين ف لانطيرنيط ؤ الريزويات اللي خدامين ب پروطوكول د لانطيرنيط *Internet Protocol* (**IP**). هاد السيسطيم كايربط بزاف د المعلومات ب سميات الضومينات (عبارة على شرتلة د الحروف تاع التعريف). أهم تخديمة لهاد السيسطيم هو أنه كايطرجم سميات الضومينات اللي ساهلين فالحفيظ، للنماري د لادريسات د ليپي IP addresses اللي كايحتاجهم الناڤيڭاطور باش يلوكاليزي ؤ يتعرّف على السرابيس ؤ الپيسيات ؤ لاپارايات المربوطين ليهم فالريزو أنفورماتيك. السيسطيم تاع سميات الضومينات كان ضروري للخدمة تاع لانطيرنيط من عام 1985 ؤ جبد.

السيسطيم تاع سميات الضومينات كايفوّض المسؤولية ديال تفراق سميات الضومينات ؤ الماپاج ديالهم مع الموارد تاع لانطيرنيط ل *سرابس تاع السميات سيّاديين [[:en:Authoritative name server|authoritative name servers]]* على حسب كلا ضومين. لادمينات د الريزو يقدو يفوّضو السيادة على التحت-ضومينات sub-domains ديال سمية الضومين المريزيڤي ليهم ل سربايا (سيرڤورات) ؤخرين. هاد الميكانيزم كايخليهم يقدو يصاوب سرابس اللي موزعين ؤ عصبات ضد الخسران fault-tolerant ؤ كان ف لاصل مديور على ود باش يتفاداو ضاطابيز مسونطراليزية ؤ مفرڭعة بالضاطا. فوق هادشي، الDNS كايوضّح الخدمة التقنية ديال السربيس د الداطابيز اللي وسطو. كايوضّخ الپروطوكول د DNS ؤ كايعطي الوصف المفصّل ديال القلدة د الضاطا ؤ الطريقة د المصيفطة ديالها كا طرف من الرزمة د الپروطوكول د لانطيرنيط Internet protocol suite.

لانطيرنيط كايسيّر جوج النواع د بلايص-السميات namespaces جوهريين، الهيراركية تاع سميات الضومينات ؤ البلاصة تاع لادريسات د ليپي IP. السيسطيم تاع سميات الضومينات DNS ف نفس الوقت كايسيّر الهيرارشية د سمية الضومينات ؤ كايوفّر السربيس ديال الطرجمة بينات سمية الضومينات ؤ لادريسات د ليپي IP. السربايا (السيرڤورات) د السميات د لانطيرنيط مع پروطوكول ديال الكومينيكاصيو كاينضّيو السيسطيم د سميات الضومينات DNS. السرباي د السميات د DNS هو واحد السرباي اللي كايخزّن التسجيلات د DNS ؤ كايجاوب على الروكيطات د للضاطابيز ديالو.

أكثر نوع شايع د التسجيلات اللي كايكونو مقيدين فالضاطابيز د DNS كايمشيو للتسجيلات د بداية السيادة start of authority (SOA)، لادريسات د IP (A ؤAAAA)، السرباي د تصيفيط البريات SMTP mail exchangers (MX)، السربايا د السميات name servers (NS)، النعّاتات ديال التقلاب المقلوب ف DNS ـ pointers for reverse DNS lookups (PTR)، ؤ لاياس د سميات الضومينات domain name aliases (CNAME).

## مصادر


تصنيف:أنترنيت
تصنيف:مقالات ب عناوين فيها نيولوجيزم
موت خلوي مبرمج

[تصغير|[دجون صولصتون خدا جايزة نوبل د لفيزيولوجيا و الطب د 2002 على لخدمة ديالو على لموت لخلوي]]
**لموت لخلوي لمبرمج** ؤلا **لأپوپطوسيس** (من لْيُونَانِيّة لقديمة *apóptōsis*، كتعني الطيوح ديال وراق الشجر) شكل من شكال ديال الموت المبرمج ديل الخلية لي كيطرا ف الكائنات اللي مكونة من بزاف ديال الخلايا و حتى عند بعض الكائنات مولات النواة الحقيقية لمكونة من خلية وحدة بحال الخميرة. بعض الأحداث البيوكيمائية كتخلي الخلية انه يطرا ليا بزاف ديال التغيرات (فالشكل) و أنها تموت فاللخر. من بين هاد التغيرات كاين "التفقع الخلوي" (طليق لبواقات), التكماش الخلوي, التفرتيت النووي (النواة ديال الخلية كتبدا كتفرتت), تكدس الكرماتين, تفرتت ديال DNA و الmRNA. كل بنادم كيمشي ليه فكل نهار مابين خمسين و سبعين مليون خلية بسباب الموت الخلوي لمبرمج. و بالنسبة للوليد الصغير لي عمرو مابين تمن سنين و ربعطاش لعام فراه كيخسر من عشرين حتى لتلاتين مليار خلية فنهار.

## مصادر


تصنيف:لبيولوجيا
تصنيف:علم لمناعة
تنقالفلحين كوانتي

[تصغير|upright=1.5|ڤيديو كاتبيّن لمراحل ديال التنقال فلحين لكوانتي. واحد لحالة كوانتية Q كاتصيفط من سطاصيون A ل سطاصيون B ب تخدام [فرتيتة|فرتيتات مخبّلين مصاوبين من عند مصدر S. السطاصيون A كاتعبر لفرتيتات ديالها و كاتصيفط النتيجة د لعبار ل السطاصيون B، لي كاتختار جهاز على حساب لمعلومة لي جاتها. هاد الجهاز كيتكلف ب تحويل لفرتيتة ديال B ل لحالة Q.]]
**تّنقالفلحين لكوانتي** هو طكنيكة ماش تصيفط معلومات كوانتية (على شكل كيوبيت) من موطاع A نموطاع B بعيد عليه. ف لخيال لعلمي كيبان تنقالفلحين فحال طريقة ماش تنقل حاجات عندا كسدة مادية من موطاع نآخور، ولكن تنقالفلحين لكوانتي كينقل غير لمعلومات و صافي. لي كيصيفط ميحتاجشي يعرف لحالة لكوانتية ديال سيسطيم لي فاغي يسيفط. ولكن ماش يقدار يخدم هاد پروطوكول، خاص يكون كاين حتى واحد كانال لي كيصيفط معلومات كلاسيكية (على شكل بيت). ؤ فحال لفينومينات لفيزيكية كاملين مايمكنشي تنقالفلحين لكوانتي يكون سراع كتر من سرعة د ضاو. قبل ميبدا هاد پروطوكول خاص لي أيصيفط (غالباً إسما أليس) ؤ لي أيتوصل بلمعلومة (غالباً إسمو بوب) يكون كل واحد فيهم عندو جزء من سيستم كوانتي مخبل.

## مصادر

تصنيف:لميكانيك د لكوانطا
تصنيف:لانفورماتيك لكوانطية
تصنيف:تنقالفلحين
لونطروپي

تصغير|رودولف كلاوسيوس، مول لمبدا د لونطروپي
**لونطروپي** () هي واحد لكونسيپط فالفيزيك لي كايعبر الطاقة لحرارية ديال شي سيستيم مقسومة على درجة لحرارة ديالو، لي مايمكنش ليها تّخدم ف جهد عندو فايدة (متلا يقدر يتحول ل طاقة حاراكية). حيت هاد الجهد كيجي من لحاراكة لمنتاضمة ديال موليكيلات ف لكسدة، لمقدار ديال لونطروپي هوّ نيت عبار ديال لعشوائية و اللانضام ف السيستيم. هاد لكونسيپط تلونطروپي ستعملو لمرة اللولة لفيزيسيان لألماني رودولف كلاوسيوس ف 1850، و كان من أهم لإنجازات ديال لفيزيك د لقرن 19. تخدّم ف لبدية ف لپرانسيپ تاني د التيرموديناميك و من بعد بداو لأكاديميين ولباحثيين كايخدمو بيه فمجلات خرة بحال الشيمي، لفيزيك ستاتيستيك، بيولوجي... و زيد و زيد.

فالتيرموديناميك لپرانسيپ تاني كايقول بلي لونطروپي (لعشوائية) تشي سيستيم معزول كاتبقا غير ماكاتزاد معا لوقت.

لونطروپي كانرمزو ليها بلحرف اللاتيني S و لعبرة ديالها فسيستيم لعالمي تلعبرات هي: كيلوݣرام/(ميترو كاري x ثانية كاري x كيلڤين) ولا kg⋅m2⋅s−2⋅K−1

## مصادر


تصنيف:لفيزيك
تصنيف:مقدار ف لفيزيك
مولاي عبد الله (مركز حضري)

**مركز مولاي عبد الله**، هو مركز حضري بحري مستاقل، محسوب على جماعة مولاي عبد الله. تاينتامي إداريا لقيادة أولاد بوعزيز الشمالية، دائرة الجديدة، إقليم الجديدة، جهة الدار البيضا السطات. عدد السكان لي فيه 12.456 نسمة على حساب الإحصاء ديال 2014، ؤ مشهور بتنظيم واحد من أكبر لماسم فالمغريب، لي هو موسم مولاي عبد الله أمغار ديال التبوريدة والبيازة، هاد الموسم تايزورو كل عام أكثر من 2 دالمليون زائر.

السمية لقديمة ديال مولاي عبد الله هيّ "تيط"، لي كاتعني "لعين".

## مصادر

تصنيف:ترات تقافي
تصنيف:مدون د لمغريب
لهجمة د پراڭ 2023

تصغير|مبنى كلية لفنون ف جامعة تشارلز
تصغير|موضع ديال الدكرى ل ضحايا لهجمة
**لهجمة د پراڭ 2023** هي واحد لهجمة إجرامية طرات ف 21 دجنبر 2023، ملي واحد الطالب جامعي تشيكي قتل 15 واحد و جرح 25 منهوم 3 د لأجانب ب التير د لقرطاس، ف كلية لفنون التابعة ل جامعة تشارلز ف مدينة پراڭ، لعاصمة د التشيك. لمجرم لي نفد لهجوم، كان ف عمرو 24 عام و كان كيقرا التاريخ ف الجامعة، و قتل راسو ف اللخر. قبل مابدا لهجوم ديالو، كانت الجتة ديال بّاه تلقات ف دارو ف قرية هوستون لي جات قريبة ل لعاصمة.

مول لفعلة كان من لمشتابه فيهوم ف واحد الجريمة لي طرات 6 يام قبل، لي تّقتل فيها راجل و وليّدو الصغير ف غابة، ولاكين لبوليس ماقدرش يشدّو ف لوقت باش مايرتاكبش الجرايم لخرين.

هاد لحادات كيتّعتابر أميت قتيلة جماعية ف التاريخ لعصري د التشيك، و أميت وحدة ف ؤروپا من لهجمة ف مسرح باطاكلان ف پاري ف 2015.

## مصادر

تصنيف:2023 ف التشيك
تصنيف:جريمة
لألݣوريتم د ݣروڤر

ف لحساب لكوانتي، **لألݣوريتم ديال ݣروڤر**، كيتسمى حتى لألݣوريتم د تفتاش لكوانتي، هو ألݣوريتم كوانتي ديال تفتاش بلا قلدة لي كيجبر ب حتمال طالع لإنپوت لوحيد ديال واحد لفونكسيون (صندوق كحال) لي كيعطي واحد لأوتپوت معين. هادشي كيعملو ف O(√N) عملية فين N كيكون هو لعبار ديال دومين د لفونكسيون. مستحيل شي ألݣوريتم كلاسيكي يعمل نفس لخدمة بتعقيد قل من O(N). هاد لألݣوريتم كتاشفو لعاليم لهندي لوف ݣروفر ف 1996.

## مصادر

تصنيف:ألݣوريتم د تفتاش
تصنيف:ألݣوريتم كوانتي
مرسى الجرف الصفر

**مرسى الجرف الصفر** هي مرسى ف لمغريب. فالساحل المحيط الأطلسي، فجماعة مولاي عبد الله، إقليم الجديدة، جهة الدار البيضا السطات. هاد لمرسى بعيد على مدينة الجديدة ب 17 كم للجنوب، ؤ ب 120 كم جنوب الدار البيضا. هاد المرسى كاتستعمل بالأساس للتصدير و التوريد و التصنيع ديال المعادن و مصادر الطاقة، و ضاير بيه مركب صناعي، و فيه محطة حرارية كبيرة.

## مصادر

تصنيف:لفوسفاط
موسم مولاي عبد الله أمغار

**موسم مولاي عبد الله أمغار** هو مهرجان شعبي تايتنظم كل عام، مخصص للترات المغريبي لقديم، بالخصوص التبوريدة و البيازة. هاد الموسم تايتنظم على مساحة 120 هكتار على الساحل الأطلسي، ؤ تايزورو كثر من 4 دالمليون ونص سائح كل عام، لي خلاه يكون أكبر مجمع دالتبوريدة فالمغريب بأكثر من 2200 فارس، من القبايل المعروفة بالتبوريد فالمغريب. هاد الموسم تايتظم فيه تا سهرات فنية ولقاءات ثقافية وطقوس دينية. والهدف ديالو هو الاحتفال بالتراث المغريبي الأصلي والتعريف بيه، والحفاظ عليه.

## مصادر

تصنيف:مهرجانات ف لمغريب
حبيس د لقرطاس

تصغير

**لحبيس د لقرطاس** ؤلا **لهدنة** ؤلا **لأرميستيس** (ب النڭليزية *ceasefire* ؤلا *armistice*)***' هوّ توقيف مؤقت ديال [[حرب|لحرب]] لي كيتّافقو فيه لأطراف د لحرب بجوج باش يحطو السلاح و يحبسو [[عنف|لعنف]] مؤقتاً. لأطراف يقدرو يكونو [[دولة|دول]] ؤلا جماعات مسلحة ماكاتمتلش دول.***'

لحبيس د لقرطاس يقدر يكون طرف من إتفاقية رسمية، ؤلا يكون نتيجة ديال تافاهوم ماشي رسمي بين لقوات لمتحاربة. يقدر يطرا بسباب وساطة ؤلا كا طرف من لپروصي د السلام، بحال فاش كاتفرضو لأمم لمتحدة ف إطار مجلس لأمن.

لهدف لمباشر ديال حبيس لقرطاس هوّ توقيف لعنف، ولاكين لأسباب لحقيقية تقدر تختالف. يقدر يكون متلا على ود أهداف محدودة ف الزمان بحال توصال لمعاونات لإنسانية، تدبير الصراع باش مايكونوش عندو أضرار كبر، ؤلا ف إطار مجهود ديال حل الصراع بين لأطراف.

## أمتلة تاريخية
تاريخياً، "لحبيس د لقرطاس" ؤلا لهدنة معروف من أزمنة قديمة، بحال ف لقرون لوسطانية ف ؤروپا فاش كان كيتسمى "سلام و هدنة د الله".

### لحرب لعالمية اللولة
ف لحرب لعالمية اللولة، نهار 24 دجنبر 1914، توقّفات لحرب ف الجبهة لغربية بشكل تلقائي و ماشي رسمي بسباب لإحتفالات ب لكريسماس. شي روايات كاتڭول بلي سيمانة ديجا قبل من لإحتفال كانت لمدابزة وقفات، ملي لعساكريا لألمان شعلو الضواو ف شجرات د لكريسماس، و تبادلو التهاني و غناو معا لعساكريا لبريطانيين.

## مصادر


تصنيف:لعسكر
مناوشات ناڭورنو كاراباخ 2023

مابين 19 و 20 شتنبر 2023، دارت أزيربيدجان هجمة عسكارية شاملة ضد أرتساخ لي كانت علنات لإستقلال ديالها بشكل أحادي من 1991. هاد لهجمة تّعتابرات خرق ل إتفاقية حبيس لقرطاس د ناڭورنو كاراباخ 2020، لي تّسنات بعد حرب ناڭورنو كاراباخ التانية. لهجمة طرات ف منطقة ناڭورنو كاراباخ لمتنازع عليها، و لي دولياً كاتّعتابر طرف من أزيربيدجان، ولاكين سكانها أرمينيين. هادشي جا ف إطار لبلوكاج لي دارتو أزيربيدجان على أرتساخ لي أدى ل قلة لموارد د لماكلة و الدوايات و منتوجات خرين.

نهار مورا لهجمة، ف 20 شتنبر، تدارت إتفاقية د حبيس لقرطاس، لي عتابروها شي بعضين إستسلام مكتوب ديال أرتساخ، بعد وساطة ديال لقوات الروسية لي كاتحافض على السلام ف لمنطقة. لإتفاقية شملات تحياد السلاح ديال لارمي د أرتساخ. على حساب شهود عيان، لقوات لمسلحة د أزيربيدجان خرقات لهدنة تال حدود أكتوبر. ف 28 شتنبر، الرايس ديال أرتساخ صامويل شاهرامانيان سنى مرسوم باش ينحلّو جميع لمؤسسات د الدولة ف 1 يناير 2024، الشي لي يقدر يعني النهاية ديال جمهورية أرتساخ ف هاد التاريخ. ف 22 دجنبر 2023، شاهرامانيان ڭال من لمنفى ديالو ف أرمينيا بلي لمرسوم ملغي و بلي ماكاين تا شي وتيقة كاتنص على حلّ لمؤسسات د لحوكومة د أرتساخ.

لهجمة و لإستسلام لي نتج عليها خلاو أغلبية د السكان لأرمينيين ديال ناڭورنو كاراباخ يهربو ل بلدان مجاورة بحال أرمينيا. عدد ديال لمونضامات د حقوق بنادم دارو إندار على لحالة لإنسانية د السكان، و ڭالو بلي كاين ريسك باش يتعرضو ل التطهير لعرقي و لإبادة الجماعية، زيادة على جرايم ضد لإنسانية. لويس مورينو ؤكامپو، وكيل ف لمحكامة د الجرايم الدولية، ڭال بلي هادشي لي طرا ف ناڭورنو كاراباخ نقدرو نعتابروه إبادة تانية د لأرمينيين.

## مصادر


تصنيف:أزيربيدجان
تصنيف:أرمينيا
تصنيف:2023
جمهورية أرتساخ

**أرتساخ**، رسمياً **جمهورية أرتساخ** ؤلا **جمهورية ناڭورنو كاراباخ** هيّ دولة ب عتيراف محدود ف جنوب لقوقاز لي التيريطوار ديالها جميع لبلدان د لعالم كيعتابروه طرف من أزيربيدجان. مابين 1991 و 2023، سيطرات أرتساخ على طراف من ناڭورنو كاراباخ (ؤلا قره باڭ) بما فيها لعاصيمة سطيپاناكيرت. من حرب ناڭورنو كاراباخ التانية ف 2020 تال لهجمة د لقوات لأزيربيدجانية ف 2023، كانت لمنطقة محصورة وسط أزيربيدجان. الطريق لوحيدة لي كاتربطها معا أرمينيا كانت مڭارضية من عند لقوات د حفض السلام الروسية.

كانت بدات لمطالبة ب هاد لمنطقة لي أغلبية سكانها أرمينيين ديجا من 1918، من عند الجمهورية الديموقراطية د أزيربيدجان (لي كانت مابين 1918 و 1920) و الجمهورية اللولة د أرمينيا (1918 تال 1920) بعدما طاحت لإمبراطورية الروسية. لحرب اللولة عليها ناضت ف 1920. لقضية هدات بعدما تأسس لإتحاد السوڤياتي لي حوّل لمنطقة ل ؤبلاصط (إقليم) ف 1923. السلطات السوڤياتية لأزيربيدجانية كانت كاتقمع لأرامن و كاتحاول تجري عليهوم من لمنطقة و كاتشجع لأزيريين باش يسكنو تماك. وخا داكشي لأرامن بقاو لأغلبية.

ف اللخر د التمانينات فاش قربات الطيحة د لإتحاد السوڤياتي، رجعات لمنطقة مرة خرة سباب ديال النزاع بين أزيربيدجان و أرمينيا. ف 1991، تدار إستفتاء لي نتج عليه موافقة شعبية على لإستقلال ديال ناڭورنو كاراباخ و إقليم شاهوميان لي حداه. ف 1992 ناضت حرب ناڭورنو كاراباخ اللولة، لي ربحاتها جمهورية أرتساخ ب دعم من أرمينيا. ف 1994 تّسنات معاهدة ديال حبيس لقرطاس، و لوضعية بقات مجمدة، ب سيطرة جمهورية أرتساخ على لمنطقة بحكم لواقع. من بزاف د النواحي، أرتساخ كانت بحال جهة تابعة ل أرمينيا، و هاد اللخرة ماعمّرها عتارفات ب لإستقلال ديالها كا دولة بشكل رسمي، ولاكين دعماتها ب لفلوس و لعسكر. ف 2017 تدار إستفتاء لي بدّل السيستيم د لبلاد من نص رياسي ل ديموقراطية رياسية، ب برلمان ب شومبرة وحدة، و تبدلات السمية ديالها من جمهورية ناڭورنو كاراباخ ل جمهورية أرتساخ، وخا السميات بجوج بقاو رسميين.

مابين 1994 و 2020، لقوات لعسكارية د أزيربيدجان و أرمينيا بقاو مفارقين ب واحد لخط د لكونطاكط، لي مرة مرة كانو كيوقعو فيه مطايفات قتّالة. ف 2020 ناضت حرب ناڭورنو كاراباخ التانية، لي عرفات إنتصار ديال أزيربيدجان و قدرات ترد أغلبية د لأراضي لي كانت تحت السيطرة د جمهورية أرتساخ. ف 19 شتنبر 2023 دارت هجمة جديدة، لي أدّات ل تحياد السلاح ديال لارمي د أرتساخ و هروب طرف كبير من السكان لأرامن ديال لمنطقة لي مشاو لاجئين ل أرمينيا. ف 28 شتنبر، الرايس د جمهورية أرتساخ صامويل شاهرامانيان سنى مرسوم كيحلّ جميع لمؤسسات لحوكومية ديالها ب حلول 1 يناير 2024. ف 22 دجنبر 2023، شاهرامانيان ڭال من لمنفى ديالو ف أرمينيا بلي لمرسوم ملغي و بلي ماكاين تا شي وتيقة كاتنص على حلّ لمؤسسات د لحوكومة د أرتساخ.
[تصغير|تصويرة پانورامية ديال لعاصيمة [سطيپاناكيرت ف 2015]]

## مصادر


تصنيف:تأسيسات د 1991
تصنيف:أرمينيا
تصنيف:أزيربيدجان
تصنيف:بلدان ما بقاتش
تصنيف:نحيلالات د 2023
تصنيف:دول بانو مور لإتحاد السوڤياتي
تصنيف:تأسيسات د 1991 ف أزيربيدجان
سعيد بن زايد آل نهيان

**سعيد بن زايد آل نهيان** (مزيود ف 1965 ف لعين، ف لإمارات، توفى ف 27 يوليوز 2023) هوّ سياسي إماراتي لي كان شاد منصب ديال ممتل حاكم ف أبوظبي. كان قبل رئيس ديال هيئة لمراسي ف أبوظبي، وكيل ديال وزارة التخطيط، و قبل من هادشي عضو ف لمجلس التنفيدي ديال إمارة أبوظبي مابين 2004 و 2010.

## حياتو
الشيخ سعيد هوّ لولد السات ديال الشيخ زايد بن سلطان آل نهيان من مراتو عائشة بنت علي الدرمكي. هوّ خو ماشي شقيق ديال رئيس لإمارات محمد بن زايد آل نهيان. ف 1988 خدا ليصونص ف لعولوم السياسية و لقتيصاد من جامعة لإمارات.

## مصادر

تصنيف:وفيات 2023
تصنيف:زيادة 1966
تصنيف:زيادة 1965
تصنيف:سياسي إماراتي
رشيد إدريسي

**مولاي رشيد الإدريسي** (1939 - 18 أكتوبر 1971) كان شيميست ؤ موهنديس نووي مغريبي. خدا لإدريسي سمعة كبيرة مورما خدم على تخراج د ليورانيوم من لفوسفاط، فين كتاشف كمية كبيرة من ليورانيوم ف لفوسفاط لمغربي. مور وقت قصير من هاد لكتيشاف، مات ف كسيدة حدا رّباط، و مازال ضروف موراها ماواضحاش.

## حياتو ؤ قرايتو
[تصغير|[ليسي طارق بن زياد|لكوليج د أزرو فين قرا لإدريسي، مصور ف 1930.]]
مولاي رشيد إدريسي لوطاطي تولد ف عام 1939 ف مدينة أوطاط الحاج حدا تازة. قرا فيها لبتيدائي كامل، و موراها مشا ل لكوليج د أزرو. مورما خدا لباكالوريا من لكوليج، رحل ل رباط و كمل قرايتو ف شيمي.

ملي كان شاب، خدم لإدريسي ف مشاريع تنموية ف مدينتو لأصلية أوطاط الحاج، ب تعاون معا ليونيسكو باش تبنا دار شباب. ؤ عاون باش تحل جمعية تعاونية زراعية ؤ ليسي ف لڤيلاج.

خدا لإدريسي دوكتورا ف لعولوم ف شيمي نّووية عام 1970 من كلية لعولوم ف جاميعة باريز مورما دار بحت على لفلورة لكهربية د تاني أوكسيد ليورانيوم ف مفاعل زوي ف فونطناي ؤ روز. خدا حتا ديپلوم ف لهنداسة لكيميائية من لمعهد لوطني د لعولوم ؤ تيكنولوجيا نّووية ف ساكلاي.

## لكاريير لعيلمية
ف ڭاع حياتو لمهنية رفض لعروض لي عطاوه مختبرات برانية ؤ جهات خرين. مورما رجع ل لمغريب، هتم لإدريسي ب السياسة بحيت ولا نقابي ؤ عتامد نضرية د لعالم التالت. ولا موراها ؤستاد ف لمدراسة لمحمدية د لهنداسة ؤ رحل ل أسفي فين دار أبحات ف عدد ديال لمختبرات ف لخر د ستينات.

ركز لمجال د لبحت د لإدريسي على تخراج د ليورانيوم من لفوسفاط، لي كان أكبر صادرات د لمغريب. ف لأبحات ديالو، رسم خريطة ديال حوض ڭنتور ؤ توزيع ديال ليورانيوم فيه. ف 1968، كتاشف كمية كبيرة من ليورانيوم ف لفوسفاط لمغريبي، و علن عليها ل صّحافة لمحلية. ؤ قدّر لإدريسي بلي يمكن تخراج د تقريبان 72 ألف طن من ليورانيوم كل عام كا منتج تانوي هابط التكلفة من لفوسفاط لمغريبي. شجع لإعلام لكتيشاف ديالو، ؤ عطا موراها لمعطيات د نتايج لي لقا ل لوكالة دولية د طاقة درية.

## لوفاة ؤ لأتر ديالو

مات رشيد الإدريسي ف 18 أكتوبر 1971 ف مدينة سلا ف كسيدة ملي كان قاطع قنطرة بورڭراڭ و هو جاي من رّباط و ف طريقو ل مدينتو أوطاط الحاج. لموت ديالو بشكل مفاجئ جبد شكوك بلي راه غتيال سياسي. وقال لموهنديس محمد أيت قدور، صاحب لإدريسي ف لخدمة، ف كلمة قالها ف ڭنازتو، بلي طاح ضحية "تورط ديالو ف تطوير مشروع دفاعي ف لعالم العربي ب سباب أنه عندو لعيلم ولمعرفة ولقدرة". لام لباحت لحاج محمد حرموش، لي حتا هو أصلو من أوطاط لحاج، لموت د لإدريسي ل "جهات برانية". و قال جورنال تيحاد شتيراكي بلي لإدريسي كانو حاضيينو مخابرات برانية، و يقدر يكون لموساد، ولاكين هادشي ما تأكدش.

ف ماي 2023، تدارت جايزة رشيد لإدريسي لوطاطي د نّقد من عند جمعية عبور تقافية د نّشر، لي توجات أعمال ف نّقد لأدبي ف لمغريب ؤ تفكرات لإدريسي.

## مصادر

تصنيف:زيادة 1939
تصنيف:وفيات 1971
تصنيف:مهنديسين مغاربا
تصنيف:ناس قراو ف ليسي طارق بن زياد
تصنيف:ناس توفاو ف سلا
العربي بن موسى

**العربي بن موسى** لملقب ب **مويسة** (تولد ف الرباط نهار 14 يونيو 1948 - توفى ف 30 يوليوز 2023) هوّ كوايري مغريبي سابق، و كان ف شي وقت ل سنوات لعّاب د لهوند معا لمنتخب لوطني.

بن موسى كان لاعب معا لمغرب لفاسي و من بعد لوداد لبيضاوي. لعب تا معا لمنتخب لوطني لمغريبي د لكورة.

توفى العربي بن موسى على عمر د 75 عام.

## لكاريير ديالو
بدا بن موسى لكاريير الرياضية ديالو ف لهوند، و لعب معا لفتح الرباطي د لهوند لي دّا معاه لبوطولة لوطنية و كاس لعرش سنوات متّابعين، و شارك معا لمنتخب لوطني د لهوند ف إقصائيات كاس إفريقيا و كاس لعالم د لهوند.

موراها داز ل كورة، و لعب معا لمغرب لفاسي و كان وصل معاه ل لفينال ديال كاس لعرش ف 1971. دّا تا لبوطولة لوطنية معا لوداد. شارك معا لمونتاخاب ف إقصائيات كاس لعالم 1974 و إقصائيات كاس إفريقيا 1972.

## مصادر

## مزاود
* حوار معا بيين سپورت

تصنيف:وفيات 2023
تصنيف:كوايري مغريبي
تصنيف:زيادة 1948
كوناكري

**كوناكري** (ب لفرانساوية: **Conakry**) هي لعاصيما ديال غينيا و أكبر مدينة فيها. جات لمدينة ف لغرب د لبلاد، وكاطّل على لمحيط لأطلسي. تيسكنو فيها تقريبا 2 د لمليون د الناس، و فيها أكبر مرسى ف لبلاد.

كوناكري هي لعاصيما ديال غينيا من نهار ستاقلات ف 1958، و فيها لأغلبية ديال لأنشطة لإقتصادية و الصناعية د لبلاد. لمطار الدولي لوحيد د لبلاد (مطار أحمد سيكو توري) جا فيها.
## لأصل د السمية
كوناكري مدينة أرخبيل حيت جات على بزاف د لجزر. أكبر جوج منهم هوما تومبو و كالوم. السمية د "كوناكري" كاتعني باللغة ديال شعب باڭا: الضفة لاخرا د كونا.
## الرياضة
لأغلبية د لفراقي لكبار د كورا ف غينيا من كوناكري. من لفراقي اللي معروفين ف كوناكري: حافيا (ربح كاس إفريقيا 3 د لمرات)، حوريا (ربح لبطولة د غينيا 20 مرة)، كالوم سطار و آيس فاڭ.
## مصادر


تصنيف:غينيا
تصنيف:عواصم ديال بلدان
تبيليسي

**تبيليسي** (ب الجورجية: **თბილისი**) هي لعاصيما ديال جورجيا و أكبر مدينة فيها. جات لمدينة ف لوسط ديال لبلاد، على لواد د كورا، و تيسكنو فيها تقريبا 1.2 مليون ديال الناس.

تبيليسي عندها تاريخ قديم. تأسسات ف لقرن لخامس، ومن ديك النهار و هي لعاصمة ديال ڭاع لإمارات و لجمهوريات اللي كانو ف جورجيا. حكمو لمدينة بزاف د لحضارات منهم لمسلمين و لمغول و لفرس و الروس. من مورا ما تفكّك لإتحاد السوڤياتي، رجعات عاوتاني هي لعاصمة د لجمهورية د جورجيا ف 1991.

جات تبيليسي ف وسط الجبال، و عليها فيها الطلعات و لهبطات بزاف. لفرق بين أهبط نقطة فيها (380 م) و أعلى وحدا (770 م) هو تقريبا 400 ميطرو د لعلو. تبيليسي فيها مطار دولي و ميطرو فيه 2 د لخطوطا و 23 محطة.
## مصادر


تصنيف:جورجيا
تصنيف:عواصم ديال بلدان
تصنيف:عواصم آسيوية
الله

يسار|لاإطار
يسار|تصغير|لفظ جلالة (الله)**الله** فدين ديال توحيد هو «المعبود» ؤ«الخالق». كيتوصف الله بأنه خالق كلي، كيحكم وكيشرف على لكون، ؤعندو لغيب محمي ما كيتفهمش بسهولة. لعلماء فدين عطاو الله بزاف ديال صفات: بحال لعالم بكل شيء (عارف كلشي)، لقدرة لكاملة (قادر على كلشي)، ؤلكمال (الله كامل)، ؤلأزلية (ماعندوش بداية) ؤلخلود (ماعندوش نهاية)، ؤفبعض ديانات كيتڭال عليه أنه موجود فڭاع لبلايص.

كيتوصف الله عند بعض ناس بأنه واحد ما كيشبهو حتى شي حد، ؤمصدر ديال كل لقيم ؤلأخلاق، وأعظم من أي حاجة يمكن للإنسان يتخيلها. هاد صفات مقبولة ؤبمستويات مختلفة عند لفلاسفة ؤعلماء دين ليهود ؤلمسيحيين ؤبعض المسلمين بحال موسى بن ميمون، أڭوستين، ؤلغزالي.

لمسلمين كيآمنو بأن الله هو **واجب الوجود**، يعني وجودو ولابودا منو وعقلاني وماشي ممكن ما يكونش، ؤهو لخالق ؤماشي لمخلوق. 

ؤلقرآن كيأكد هادشي بقول الله تعالى : **"ليس كمثله شيء"**، يعني الله ما عندوش ند (شي واحد يشبهو) وما كيشبهو حتى شي حد.

## أصل د الكلمة
تصغير|كلمة «الله» مرسومة فمدرسة من مدارس القاهرة
لأصل ديال كلمة «إله» جا من الكنعانية أو من السريانية ܐܰܠܳܗܳܐ، ومن الآرامية אֱלָהָא. فالتوراة كاتجي بالجمع «ألوهيم». وحتى بعض أصنام العرب كانوا يسميوها «اللات» وهي من نفس الأصل.

أما كلمة «الله» فالعرب كانوا كيعرفوها قبل لإسلام، وهي فالعربية كتجمع «ال» ديال التعريف مع كلمة «إله» باش تدل على **الله الإله الأحد**. واتباع الديانات الإبراهيمية العرب بحال المسلمين، اليهود الشرقيين، ومسيحيي الكنائس الكاثوليكية الشرقية كيستعملوها.

## مصادر

تصنيف:دين
تصنيف:الدين و لمجتمع
تصنيف:الله (كلمة)
تصنيف:لإسلام
تصنيف:مقالات مسموعة
بوبكر أنشاد

**الرايس بوبكر أنشاد** (بتاشلحيت: ⵕⵕⴰⵢⵙ ⴱⵓⴱⴽⵔ ⴰⵏⵛⴰⴷ - تولد ما بين 1870 و 1895 ف دوار القصبة ف إينشادن - مات ف 1942)، اللي كان كيتسمّا تا الرايس بوبكر أوحماد ن الطالب كان رايس و شاعر ديال لأغنية لأمازيغية، و من اللوالا لي أسسو لفن د روايس.

تسارا الرايس أنشاد ف صغرو بزاف د لمدون و غنا ف لحلاقي ديالهم، منهم الصويرة ومراكش، و كان من لمغنيين اللوالا اللي سجلو لأغاني ديالهم ف لمغريب، ملّي سجّل واحد الديسك ف الدار لبيضا ف 1931.
## لأغاني ديالو
الرايس بوبكر أنشاد عندو بزاف د لأغاني معروفة، اللي عاودو غناوها بزاف د لمجموعات و لمغنيين من موراه. منها:
* *أمحضار*
* *أهواوي*
* *على ربي أيا حبيب أمزات لخاطر*

## روابط خارجية
* برنامج على الرايس بوبكر أنشاد ف التلفازة لأمازيغية (2018)
## مصادر

تصنيف:بيوغرافيا د رجال
تصنيف:مغني بتاشلحيت
تصنيف:شاعير مغريبي
تصنيف:زيادة 1895
تصنيف:وفيات 1942
تاغنجة (عادة)

تصغير|يسار|كلمات تاغنجة ديال طليب الشتا
**تاغنْجة** هي عادة ديال بكري بش نّاس كايطلبو شتا فاش كايكون جّفاف.

## تصاور

ملف:امرأتان تحضران تلغنجا.jpg|جوج عيالات كايوجّدو عروسة ديال تاغنجة
ملف:تلغنجا أيت خباش.jpg|تلغنجا ف مصيسي
ملف:طفلات رفقة تلغنجا.jpg|درّيات معا تاغنجة ف الجنوب الشرقي د لمغريب
ملف:تلغنجا تنتظر قدوم الوادي.jpg|تاغنجة كاتسنى لواد يحمل
ملف:جمعية تنظم طقس تلغنجا.jpg|جمعية كاتنضم الطقس ديال تاغنجة ف 2020


## مصادر

تصنيف:تقافة د لمغريب
تاغنجة (توضيح)

هادي صفحة د التوضيح، كلمة **تاغنجة** ؤلا **تاغنجا** ؤلا **تغنجة** يمكن يكونو عندها هاد لمعاني:

* تاغنجة: سمية متداولة ديال نواع لحوت.
* تاغنجة (عادة): عادة و أغنية ديال طليب الشتا ف شمال إفريقيا، سيرتو لمغريب.
* تاغنجة (فيلم): فيلم تّنتج ف 1980، من بوطولة لعربي باطما.

تصنيف:صفحة توضيح
الحسين أمراكشي

**لحسين لعسري**، لمعروف بسميت **الحسين أمراكشي** (بالشلحة: **ⵍⵃⵓⵙⴰⵢⵏ ⴰⵎⵕⵕⴰⴽⵛⵉ** - تولد ف 1965 ف دوار أفتاس ف لإقليم د شيشاوة) هو مغني ورايس مغريبي تيغنّي بتاشلحيت. خرّج أول ألبوم ديالو ف 1989، و من ديك الساعة و هو معروف عند الناس اللي متبعين لموسيقا لأمازيغية.
## أغاني ديالو
شجّل الحسين أمراكشي بزاف د لأغاني اللي معروفا، منها:
* *سمون إخفنك أيخفينو* (*ⵙⵎⵓⵏ ⵉⵅⴼ ⵏⴽ ⴰⵢⵉⵅⴼⵉⵏⵓ*)
* *إغراك إيبادل أوسمون* (*ⵉⵖⵔⴰⴽ ⵉⴱⴰⴷⵍ ⵓⵙⵎⵓⵏ*)
* *بوتايري سالا أݣايونك* (*ⴱⵓⵜⴰⵢⵔⵉ ⵙⴰⵍⴰ ⴰⴳⴰⵢⵓ ⵏⴽ*)
* *ريغ ادعمرغ تيڭمّي* (*ⵔⵉⵖ ⴰⴷⵄⵎⵔⵖ ⵜⵉⴳⵎⵎⵉ*)

## مصادر

تصنيف:بيوغرافيا د رجال
تصنيف:مغني بتاشلحيت
تصنيف:زيادة 1965
بو هريويل

تصغير|جوج خرفان ماقادرينش يبقاو واقفين كتر من دقيقة ولا جوج
تصغير|يسار|مرا كاتهضر على ضروبة فيها بوهريويل
**بو هريويل** ولا **بو هديويل** ولا **بوسرويل** ولا **بو كتيتيف** هوّا واحد لمرض نتاع لخرفان و جّديان صّغار.

كانلقاو نفس لمرض فلعجول و لعجلات لكبار.

## مرڭد و وقت و سنّ
هد لمرض كانشوفوها في بعد لمرڭد ماتالان: ساحل ديال دكالة، تادلا و دّير (جنب لأطلس لكبير).

كايوقع عيد لخرفان و جّديّان عمرهم من يومين حتّا تلات شار. زايدين في وقت شّتا.

## علامات
لبهايم لمرا ما كايقدروش يبقاو واقفين بزاف. فاش كايوقفو، دهرهم مقوّس.

فضّروبات و لعجول كبار، لمرض يقدر وقع في لقلب. لبهايم لمريض كيتناخد.


Agnea blankès tchås sobgriyeus.jpg|بمرض خفيف
Agnea blankès tchås.jpeg|واقف ولاكين مقوّس
Blankès tchås agnea1.jpg|كايتجمع باش يڭلس
Agnea blankès tchås presse a toumer.jpg|عيّان بزاف
Roedeur agnea1.jpg|غادي يبرك
Agnea blankès tchås djus padvant.jpg|ڭلس بلا مايحكمش على رجلو
Blankès tchås åmaye2.jpg|ضروبة مقوّسة
Blankès tchås åmaye1.jpg|بحال بحال
Carence en sélénium - vit E, ovin.webm|خروف كبير


## مصادر

## لمزاود
* بو هريويل ف ويقاموس
* بو كتيتيف ف ويقاموس

تصنيف:مرض
تصنيف:أمراض ديال بهايم
تاي شيريدان

**تاي كايل شيريدان** (ب النڭليزية: *Tye Kayle Sheridan*)، مومتيل ميريكاني، تولد ف 11 نونبر 1996 ف طيكساس. شيريدان معروف ب الدور ديال سكوط سامرز/صايكلوپس الشاب ف أفلام إكس من.

## مصادر

تصنيف:ناس حيين
تصنيف:زيادة 1996
تصنيف:مومتيل ميريكاني
فونافوتي

**فونافوتي** (ب لينڭليزية: **Funafuti**) هي جزيرة جات ف توڤالو. هي لعاصيما د لبلاد و أكبر مدينة فيها. جات فونافوتي على لمحيط لمهدّن و الشكل ديالها داير بحال شي دوارة صغيرة د لأرض ف وسط لما، حيت من جيها ضاير بيها لما، و من جيها آخرا تا لداخل ديالها فيه لما، على شكل ضاية كبيرة ف لوسط د لجزيرة.

فونافوتي مدينة ضيقة بزاف، و أوسع عرض فيها هو 650 ميطرو. ملّي تيكون لمد د لبحر طالع، يقدر تال 40% ديال لأرض ديالها يعمر تا هو ب لما.

تيسكنو ف فونافوتي شويا كتر من 6000 واحد، و هي رابع أصغر عاصمة ف لعالم من جيهة عدد السكان (مورا نڭيرولمود و لڤاتيكان و يارين). هاد لجزيرة فيها لمطار لوحيد و لمرسى لوحيد اللي كاينين ف توڤالو.
## مصادر


تصنيف:توڤالو
تصنيف:عواصم ديال بلدان
معادلات ناڤيي ستوك

**معادلات ناڤيي ستوك** هوما معادلات تفاضلية جزئية لي كايدويو على لحاراكة تأي مادة جارية (الماء، لعسل، لماكْما...) و تسماو على سمية الفرنساوي كلود لويس ناڤيي و لإيرلاندي جورج ڭابرييل ستوكس. لفورميلاسيون تهاد لمعادلات هي تطبيق مباشر للميكانيك كلاسيك تنيوتن ولكن لحد الساعة باقي تا شي واحد ماقدر يلقى ليهوم شي حل أناليتيك بحيث كاع لحولول لي كانخدمو بيها دابا كاتبازا على إفتراضات و تقديرات لي كاتسهل شوية من التعقيد ديالهوم.
بديل=أنجينيور فرانساوي|تصغير|كلود لويس ناڤيي. أنجينيور فرانساوي
بديل=فيزيسيان و ماطيماتيسيان إيرلاندي|تصغير|جورج ڭابرييل ستوكس. فيزيسيان و ماطيماتيسيان إيرلاندي
لفيرسون ساهلة تامعادلات هي:

\nabla u = {\partial u\over dx} + {\partial v\over dy} + {\partial w\over dz} = 0  هادي كاتسما معادلة لكونسيرڤاسيون ولا الإنحفاض.

\rho {\partial u \over \partial t} + \nabla p - \mu \nabla^2 u - \rho F = 0  وهادي جاية من قانون نيوتن لي كايقول فيه كسدة×تسارع=قوة.

## مصادر


تصنيف:لفيزيك
تصنيف:معادلة تفاضلية جزئية
هونيارا

**هونيارا** (ب لينڭليزية: **Honiara**) هي لعاصيما ديال جزر صالومون و أكبر مدينة فيها. هي مدينة جديدة تأسسات من مورا لحرب لعالمية التانية، حيت لعاصمة اللي قبل، تولاڭي، كانت صغيرة و معزولة. هونيارا ولاّت هي لعاصيما ديال لمستعمرة ديال محمية جزر صالومون لبريطانية من 1952، وهي لعاصيما ديال لبلاد لمستاقلا اللي عندها نفس السمية من 1978.

تيسكنو ف هونيارا شويا كتر من 90.000 واحد، و فيها أكبر مطار وأكبر مرسى ف لبلاد.

## مصادر


تصنيف:جزر صالومون
تصنيف:عواصم ديال بلدان
تصنيف:تأسيسات د عوام 1940 ف ؤقيانوسيا
غنم

**لغنم** ولا **شّيا** ولا **نّعاج**، هما كسيبة من شكل *Ovis aries*. لغنم يقدر يكون لأصل ديالهم هوّ لخروف لبري ديال ؤروپا و أسيا، و كاتّعتابر إيران هيّ لمركز فين بدات التربية د الشياه.

هما من لمضايعي؛ يدان من لبزوليات.

## سّميات
* دّكر سميتو **لحولي** (جامع: لحوالا)
* دّكرة سميتها **لنعجة** (جامع لّي كايتحسب: لنعجات)
* صغير دكّر حتّا لعام: **خروف** (جامع: خرفان)
* صغيرةحتّا لعام: **خروفة** (جامع: خروفات)
* دّكرة من عام حتّا تولد: **حولية** (جامع حوليات)


Berbis Tirehaline ⵜⵉⵕⵃⵃⴰⵍⵉⵏ.jpg|تيرحالين (نعجة رحلّية ديال جبل)
Tropea bedots Ayites Bougmesse bierdjî.jpg
Beni Meskin tropea Sardi.jpg|قطعة نتاع ساردي في بني مسكين
Berbis dins milet.jpg
Tropea berbis Timhadite bwès cedes voye Boumia Itzer.jpg|قطعة نتاع تمهاديت في لاتلاس لموتاواست
Berbis gripant sol meur pålmî.jpg


## نواع
### ف لمغريب
* صردي
* تيمحضيت
* بني ڭيل
* سغرو / تيرحالين
* دمّان

### برّا
* ميرينوس (رومي)

## ضّرورية و لولادة
فاش نّعجة كاتبغي لحولي، كانڭولو : كاتصوع ولا كاتطرڭ. ف لماغريب، كايبدى ف لبداية ديال صيف، فاش طْول ديال نّهار بدا ينقص.

فاش كاتكون صايعة ولا طارڭة، اغلابيان كاتكون ضارّة.

ضّرورية كاتبقى خمس شهور.

لايّام قبل تولد، كاتحين : هيّا محينة. لمعنة : دّرع ديالها كبر و قاصح.

نهار باش غاد تولد، كاتوجغ (كاتزحم باش يخرج تّيلاد).

فاش كايتحل فم ديال والدة، كاتخرج سّڭيّة .لمعنة جوج كورات: واحدة فيها لما جارية (نڭليزية: allantoid) و واحدة فيها لما زيتي (نڭليزية: amnion).

منبعد، كايخرج لخروف ولا لخروفة, ولا جوج حتّا خمسات خرفان.

كاينوضو فيساعة و كاييمشو يرضعو.

قليل كايوقع : لنعجة (اغلابيّان لحوليّة) ما كاتبغي ولدها. كانڭولو : كاتنفرو؛ هيّا نافرة.


Agnlaedje.jpg
Berbis bedot tetant potche des aiwes tårdowe.jpg
Berbis_cwate_djonnes.jpg|نعجة والدة 4 خرفان (كروازية دمّان / لاكون)
Bedlaedje cénk agneas crevés.jpg


## تربية
لغنم كاتبغي تيساع باش تسرح، وخّا ربيع قليل. كيف ڭالو زّامان:
لغنم كاتڭول: عطيني ربيع على ڭد شفّار عينيا
و عطيني تيساع على ڭد يشوفو عينيا.
تصغير
ولا
لغنم: عطيني سارح درّاج
و ربيع ڭد شفّار عينيا
و دّبح لمتليا فيّا.

## مصادر


تصنيف:حيوانات أليفة
تصنيف:بزوليات عواشبية
تصنيف:كسيبة
تصنيف:بزوليات توصفو ف 1758
كريپطاج د الجمل

[تصغير|[طارق الجمل لعالم لمصري لميريكاني لي طوّر هاد لالڭوريتم]]
ف لكريپطوݣرافيا، **لكريپطاج** ولا **ترماز د الجمل** (كتنطق لݣََمَل) هو ألݣوريتم د لكريپطاج ب السوارت ماشي سيمطريك ديال لكريپطوݣرافيا بساروت باين، مبازي على تّبدال د السوارت ديال ديفي هيلمان. قتارحو لماطيماتيسيان لمصري طاهر الجمل ف 1985. لفكرة ساس ديالو مبنية على لمشكيل ديال لوݣاريتم لمقطع.

## لألݣوريتم

### تولاد د الساروت
لكريپطاج د لجمل كيتقسم ن تلاتة د لمراحل: تولاد د الساروت، لكريپطاج، و الديكريپطاج. لمرحلة لولة فيها غير تبدال د السوارت (ديفي هيلمان)، أما جوج لخارا فيهوم تبدال د السوارت مخلط معا لحساب د لميصاج.

طرَف لول، أليس، كتولد جوج سوارت بطّريقة لي ماجا:

* كتختار شي ݣروپ تدواري G، رتبة (لعدد د لعناصر لي فيه) ديالو q، لمولد ديالو g. لعنصر لمحايد ديالو e. أحسن ختيار د q هو يكون عاداد لوّلي كيتكتب على شكل q = 2p+1 فين p حتى هو لوّلي.
* كتختار شي رقم عشوائياً x من \{1, ..., q-1\}.
* كتحسب h_a = g^x
* الساروت لباين هو (G,q,g,h_a). أليس كتنشر الساروت لباين و كتخلي x مخبعة.

### كريپطاج
طرف تاني بوب، كيستعمل الساروت لباين ديال أليس (G,q,g,h_a) ماش يكريپطي بيه شي ميصاج M.

* كيربط لميصاج M ن شي عنصر m من G بشي فونكسيون ترجاعية f.
* كيختار شي رقم عشوائياً y من \{1, ..., q-1\}.
* كيحسب s=h_a^y 
* كيحسب h_b = g^y
* كيحسب c = m.s 
* بوب كيصيفط (c,h_b) ن أليس، وكيخلي y مكريپطي.

### ديكريپطاج
أليس كاتبين على لميصاج لمكريپطي ب الساروت لخاص ديالا x.

* كتحسب s=h_b^x 
* كتحسب s^{-1} لمقلوب د s ف لݣروپ G
* كتحسب m = c.s^{-1}
* كترجع ن M بلفونكسيون ترجاعية f

## مصادر

تصنيف:كريپطولوجيا
تصنيف:مقالات ب عناوين فيها نيولوجيزم
أمين حاريت

**أمين حاريت** (مزيود ف 18 يونيو 1997) كوايري مغريبي كيلعب وسايطي مهاجم ف لبوطولة لفرانساوية اللولة معا فرقة ؤلامپيك مارسي. حاريت تّولد ف پونطواز، فرانسا، و كيلعب معا لمنتخب لوطني لمغريبي د كورة. ف 27 غشت 2003 خدا الجنسية د فرانسا ف نفس لوقت معا واليديه.

## لكاريير معا لفراقي

### نونط
بدا حاريت لكاريير ديالو معا لفرقة د نونط ف ليݣ 1 ف 13 غشت 2016، ملي فرقتو لعبات ضد ديجون، و لعب لماتش كامل لي سالا ب الرباح 1 ل 0.

### شالكه 04
تصغير|حاريت معا شالكه 04 ف 2018
ف 10 يوليوز 2017، شالكه 04 علنات بلي سنات معا حاريت كونطرا د 4 سنين. لقيمة د الطرونصفير كانت 8 مليون أورو، لي تقدر توصل ل 10 مليون ب لبونوصات. لعب لماتش اللول ديالو معا هاد لفرقة لألمانية ف 14 غشت ف كاس ألمانيا ضد دينامو برلين، و خرج مورا لميطا اللولة ف ماتش لي ربحاتو شالكه ب 2 ل 0.

ف 25 نونبر 2017، جاب حاريت لݣول اللول ديالو ف لبوطولة لألمانية ف ماتش ضد بوروسيا ضورتموند، لي رجعو فيه من خسارة د 4 ل 0، باش يتعادلو ف اللخر 4 ل 4. حاريت تّعتابر "اللعاب الجديد د الشهر" ديال لبوطولة د ألمانيا ف دجنبر 2017، و فاش سالا لعام، تّعتابر "اللعاب الجديد د لعام" ديال موسم 2017–2018.

ف 11 دجنبر 2019، حاريت مدد لكونطرا ديالو معا شالكه ل 3 سنين خرة، تال 2024.

### مارسي
ف 2 شتنبر 2021، تّعلن بلي شالكه غادي تسلّف حاريت ل فرقة ؤلامپيك مارسي ف موسم 2021–2022. لعب لماتش اللول ديالو معاهوم ضد فرقة موناكو، لي غلبوها ب 2 ل 0، و كان حاريت مول لاسيست لي جاب لݣول التاني. ف لماتش لي موراه ضد رين، ماركا 12 دقيقة مورما دخل ف الدقيقة 59، لي كان أول ݣول ديالو معا مارسي. ف 20 أبريل 2022، ماركا لݣول د الرباح ضد لفرقة لقديمة ديالو، نونط، ف ماتش لي سالا ب 3 ل 2.

ف 1 شتنبر 2022، عاود نضم حاريت ل مارسي ل موسم جديد، هاد لمرة ب لإمكانية ديال لإنتقال ف مرة. ف 7 نونبر، سنى معا مارسي ب صفقة قيمتها ف جوايه 5 مليون أورو.

## لكاريير الدولية
[تصغير|أمين حاريت كايدريبلي قدام مسعود شوجاعي ف ماتش ضد إيران ف [كاس لعالم 2018.]]
لعب حاريت ف لبدية ل لمنتخب د فرانسا د قل من 18 عام، و من بعد ل لمنتخب د قل من 21 عام. ف أكتوبر 2015، رفض باش يلعب ل لمنتخب د لمغريب د قل من 19 عام. ف 12 شتنبر 2017، بدّل الرأي ديالو، و ختار باش يلعب معا لمنتخب لمغريبي د لكبار.

ف 7 أكتوبر 2017، لعب لماتش اللول ديالو معا لمنتخب ف لإقصائيات د كاس لعالم 2018 ضد لݣابون ف موركاب محمد لخامس ف كازا. و كان خدا لبلاصة د نور الدين أمرابط ف الدقيقة 90 ف لماتش لي سالا ب 3 ل 0 ل صالح لمغريب.

ف ماي 2018، تّختار من بين 23 لعّاب باش يكون ف لمنتخب د لمغريب د كاس لعالم 2018 ف روسيا.

ف 10 نونبر 2022، تّختار معا 25 لعّابا خرين باش يمتّلو لمغريب ف كاس لعالم 2022 ف قطر. ولاكين ف 13 نونبر تعرض ل إصابة ف ركبتو و ماقدرش يشارك.

ف أكتوبر 2023، ماركا حاريت أول بيت ديالو معا لمنتخب ضد ليبيريا ف ماتش لي سالا ب الرباح ل لمغريب ب 3 ل 0.

## مصادر

تصنيف:كوايري مغريبي
تصنيف:ناس حيين
تصنيف:زيادة 1997
تصنيف:لعابا د كاس إفريقيا 2023
تصنيف:لعابا د كاس لعالم 2018
برية إليكطرونية

تصغير|علامة أروباس ؤلا أت اللي ولات كاترمز للإميل حيت داخلة فالقلدة ديال لادريسة تاع ليميل
يسار|تصغير|هاد التصويرة كاتوري صفحة لينبوكس تاع كليان د ليميل (لوجيسيال تاع الخدايمي اللخراني). الخدايميا يمكن ليهم يديرو بزاف د الفعايل بحال مثلا يقراو ليميل الجديد، يسجلوه ؤلا يردو عليه.
**البرية ليليكطرونية** ؤلا **ليميل** (من النݣليزية **E-Mail** ولا **email** اللي هي إختصار تاع **Electronic Mail**) هي طريقة باش تسفيط ؤ تاخد ميساجات على طريق دهازات إليكطرونية. هاد الطريقة تصاوبات فاللخر تاع القرن 20 كا ڤيرصيو رقمية تاع البريات (داكشي لاش كلمة Email كاتبدا ب حرف e اللي كايعني إليكطروني). بقوة ما ليميل منتاشر ف وقتنا دابا، لادريسة تاع ليميل ولات كاتعتابر شي حاجة اللي أساسية ف أغلب المعاملات الرقمية مع الشركات، الإدارات، التعليم، الشرا ف لانطيرنيط، السيتات ؤ زيد ؤ زيد من المعامالات الرقية د كلا نهار.

## مصادر


تصنيف:مصطلحات د أنتيرنيت
تصنيف:أنترنيت
تصنيف:مقالات ب عناوين فيها نيولوجيزم
أراد

**أراد** (ب) مدينة جاية ف غرب رومانيا، عاصمة إقليم أراد ف جهة بانات جاية على واد موريش. كايشكّل إقليم أراد الحدود الغربية مع هنݣاريا كتبعد 563 كم على بوخارست العاصمة و على تيميشوارا  ب 42 كم وعلى بوداپيست عاصمة هنݣاريا 270 كم، عدد سكانها عام 2002 مجيهة 172.827 نسمة.

## التقسيم السكاني
* الرومانيين: 84.6%.
* المجريين: 10.9%.
* الألمان: 1.7%.
* الصرب: 0.3%.

## النقل
كتعتبر مدينة أراد أهم مدينة للنقل ف غرب رومانيا و اللي كتربط دول أوروپا الشرقية مع الغربية، وعلى بعد 3 كم كاين مطار دولي، و كاينين ف المدينة زوج ديال ݣيران د التران، كاين حتى ريزو د الطرام.

## جامعات
### الجامعة الغربية د أراد "ڤاسيلي ݣولديش"
الجامعة الغربية د أراد "ڤاسيلي ݣولديش" بالرومانية: Universitatea de Vest „Vasile Goldiș” din Arad (إختصار UVVG)

كتقسم ل 6 د الكليات، و فيها بزاف د المغاربة كيقراو فيها ميدسين و دونطير و الصيدلة. القراية فيها باللغة الرومانية و حتى الفرانسوىة و نݣليزية.يسار|تصغير|220x220بك|المتحف التاريخي
يسار|250x250بك|منظر عام للمدينة

## توأمة
أراد عندها إتفاقيات توأمة مع:

*  بيتش
*  عتليت
*  فوشون
*  جيولا، المجر
*  هودميزوڤازارهيي
*  جفعاتايم
*  زرنيانین

## ناس من هاد المدينة
* شتيفان باربو
* كولومان براون بوݣدان
* ماريوس كوبيل
* ألكسندرو كويدان
* ستيفان هيل
* أوڤيديو هاتسيݣان
* ساندور روزنبرݣ
* إشتيفان أفار
* أرتور فيليپس

## شوف حتى
* كلوج-ناپوكا
* تيميشوارا
* ياش
* بوخارست
* رومانيا
* بوداپيست

## مصادر


تصنيف:مدون د رومانيا
الجامعة الغربية د أراد "ڤاسيلي ڭولديش"

**الجامعة الغربية د أراد "ڤاسيلي ڭولديش"** بالرومانية: Universitatea de Vest „Vasile Goldiș” din Arad (إختصار UVVG) . جاية ف مدينة أراد ف رومانيا.

الراعي الروحي للجامعة هو ڤاسيلي ڭولديتش، و هو سياسي روماني بارز، و پيداڭوڭ، و دعائي، و عضو ف الأكاديمية الرومانية وشخصية رئيسية ف إتحاد ترانسيلڤانيا مع رومانيا ف عام 1918.

## التاريخ
يمين|تصغير|المبنى الرئيسي للجامعة
تأسست ف 1990 غير ب زوج د الكليات ف داك الوقت: القانون والتسويق، الإدارة و لانفورماتيك. باش يكبرو و يطورو الجامعة بانت ف 1991 كلية طب السنان، وكلية الطب ف عام 1992، وكلية التربية البدنية والرياضة ف عام 1993. و ف هاد الوقت الجامعة عندها فروع ف ساتو ماري، بايا ماري، زالاو، مارڭيتا، سيبيش.

الجامعة هي من الموقعين على ميثاق بولونيا لعام 1999.

**الهيكل ديال الUVVG**

* كلية الحقوق
* كلية الإقتصاد، التيكنولوجيا والمعلومات والهندسة
* كلية الطب
* كلية الصيدلة
* كلية طب الأسنان
* كلية العلوم الإنسانية، التربية البدنية، والرياضة

**الهياكل الأكاديمية التانية**

* جردة نباتية جامعة ميسيا
* معهد علوم الحياة

## الإدارة

* كوراليا أ. كوتوراسي - ريكتور
* پيترو درايو - نائب ريكتور
* أنكا هيرمينيان - نائب ريكتور
* كريستيان بينتي - نائب ريكتور
* أندريه أنجلينا - نائب ريكتور
* پاول فريمان - رئيس مجلس الشيوخ

## سيت ويب

## مصادر

تصنيف:جامعات ؤ مؤسسات د تعليم لعالي
تصنيف:رومانيا
تصنيف:تأسيسات د 1990 ف رومانيا
480

**480** هوّا عام مكبس ف تّقويم لڭريڭوري بدا نهار التنين ؤ سالا نهار التلات. هوّا لعام نمرة 480 ف لإيرا لعامة ؤ لفترة د بعد لميلاد، نمرة 80 ف لقرن 5، ؤ نمرة 1 ف لعقد ديال عوام 480.

480 كيوافق 146 ق.هـ-145 ق.هـ ف تّقويم لهيجري ؤ 1430 ف تّقويم لأمازيغي ؤ 10480 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
634

**634** هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 634 ف لإيرا لعامة ؤ لفترة د بعد لميلاد، نمرة 34 ف لقرن 7، ؤ نمرة 5 ف لعقد ديال عوام 630.

634 كيوافق 12-13 ف تّقويم لهيجري ؤ 1584 ف تّقويم لأمازيغي ؤ 10634 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1099

**1099** هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1099 ف لإيرا لعامة ؤ لفترة د بعد لميلاد، نمرة 99 ف لقرن 11، ؤ نمرة 10 ف لعقد ديال عوام 1090.

1099 كيوافق 492-493 ف تّقويم لهيجري ؤ 2049 ف تّقويم لأمازيغي ؤ 11099 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
107 قبل لميلاد

**107 قبل لميلاد** هوّا عام ف تّقويم ليولياني ف لفترة د قبل لميلاد. هوّا لعام نمرة -6 ف لقرن 1 قبل لميلاد، ؤ نمرة 3 ف لعقد ديال عوام 100 قبل لميلاد.

107 قبل لميلاد كيوافق 844 ف تّقويم لأمازيغي، ؤ 647 ف تّقويم رّوماني، ؤ 9894 ف تّقويم لهولوسيني.

## مصادر




تصنيف:عوام د تقويم لميلادي
تصنيف:مقالات زادهوم داريجابوت
ولادة (بڭرة)

**لولادة عند لبڭرة** : لبڭرة كاتولد منبعد تسع شهور (ف لعادة مابين 280 و 284 يوم) ديال درورية.


Velaedje9.jpg|
Velaedje8.jpg|
Velaedje7.jpg|
Velaedje6.jpg|
Velaedje5.jpg|


## حالة خاصة
يلا ولدات قبل تسع شهور، كانڭولو بلي لبڭرة **ترحات**.


Fordjeton muzuraedje.jpg|
Fordjeton vea.jpg|
Fordjeton.jpg|


## مصادر

تصنيف:بڭر
فاكهة النجمة

**فاكهة النجمة** ولّا **لكارامبولا** (سّمية لعلمية: **Averrhoa carambola**) هي فاكهة كاتكبر فبلاد عندها مناخ استوائي. تقدر تلقى هاد الفاكهة بكثرة فبلاد بحال الهند و ماليزيا و لفيليپين. موطنها الأصلي ماليزيا و كاتنتامي لعائلة Oxalidaceae.

ملي كتقطع هاد الفاكهة بشكل أفقي، كيبان شكلها كيشبه شكل النجمة. ومن هنا جات سميتها "فاكهة النجمة".

## مصادر


تصنيف:بوطانيك
2024

**2024** هوّا عام مكبس ف تّقويم لݣريݣوري بدا نهار التنين ؤ سالى نهار التلات. هوّا لعام نمرة 2024 ف لإيرا لعامة ؤ لفترة د بعد لميلاد، نمرة 24 ف لقرن 21، ؤ نمرة 5 ف لعقد ديال عوام 2020.

2024 كيوافق 1445-1446 ف تّقويم لهيجري ؤ 2974 ف تّقويم لأمازيغي ؤ 12024 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
فايت

**لفايت** (ب النڭليزية *the past*، ب لعربية *الماضي*) هوّ لمجموع د لأحدات لي فاتو، يعني طراو قبل من واحد النقطة محددة ف الزمان. لفايت كيتميز على لحاضر (داكشي لي طاري دابا) و الجاي (لموستقبال، داكشي لي جاي). لمفهوم د لفايت جا من لمنضور لخطي باش بنادم كيعيش التجربة ديال الزمان، و كيعرفو على طريق الداكرة و التفكار (فاش لواحد كيتفكّر شي حاجة لي مقيدة عندو ف الداكرة). فوق من هادشي، بنادم طوّر طرقان ديال تسجيل لفايت (داكشي لي فات)، من نهار ختارع لكتابة.
تصغير|يمين|لوحة ''أفكار د لفايت'' Thoughts of the Past (دجون رودام سپينسر سطانهوپ 1859)
## مصادر

تصنيف:زمان
تصنيف:لفايت
تصنيف:مقالات ب عناوين فيها نيولوجيزم